Lee Hae-chan

Lee Hae-chan (hangul: 이해찬, hanja: 李海瓚, født 10. juli 1952 i Cheongyang i Sør-Chungcheong) er en sørkoreansk politiker (Uri-partiet), og var blant annet landets statsminister mellom 2004 og 2006.

Han var viseborgermester i Seoul i 1995. Han har vært medlem av nasjonalforsamlingen i fem perioder.

Under president Kim Dae-jung tjenestegjorde han som utdanningsminister 1998–1999. I den anledning fikk han satt i gang en omfattende utdanningsreform, der en blant annet endret opptaksreglene til høyere utdanning, noe kritikerne mener gjorde at en heretter kunne komme inn ved bare å være god på ett fag.

Når de jernbaneansattes fagforening sammen med undergrunnsbaneførerne gikk ut i streik 1. mars 2006 var han i Busan der han spilte golf sammen med lokale forretningsmenn. Dette ble ansett som en skandale og for mange et bevis på at han ikke tok jobben sin på alvor.

14. mars 2006 leverte Lee sin avskjedssøknad til president Roh Moo-hyun, som aksepterte den. Han beklaget oppførselen sin ifølge en talsmann.

Referanser

Eksterne lenker 
  Sør-Koreas nasjonalforsamling: Lee Hae-Chan
  Lee Hae-chan

Sørkoreanske statsministre
Personer fra Sør-Chungcheong
Sørkoreanske politikere
Fødsler i 1952